Italia a anunţat cel mai mare număr de cazuri Covid-19 de la începutul lunii aprilie.
Italia a anunţat vineri 20.497 de cazuri noi faţă de 12.527 înregistrate joi. Au fost 118 decese într-o singură zi, faţă de 79 joi.
În total, în ultimele 24 de ore au fost făcute 716.287 de teste, faţă de 312.828 anterioare.Rata de pozitivitate este de 2,86%, în scădere. În schimb, în Italia sunt 816 pacienţi la terapie intensivă, cu cinci mai mulţi decât joi, potrivit agenţiei ANSA.În Italia, pragul de 20.000 de cazuri nu a mai fost atins din 3 aprilie, când au fost înregistrate 21.261 de infectări.În ceea ce priveşte numărul de decese – 118 -, această limită a fost atinsă pe 28 mai."În ultimele săptămâni s-a înregistrat o tendinţă de creştere a epidemiei, chiar dacă mai târziu decât în alte ţări europene. Circulaţia virusului este mai mare în zonele de nord-est, iar grupele de vârstă cele mai afectate sunt cele sub 20 de ani şi între 30 şi 49 de ani", a subliniat preşedintele Institutului Superior de Sănătate, Silvio Brusaferro.